Publication: Magyar Közlöny
Issue: MK-2010-63 (Year: 2010, Number: 63)
Era: contemporary
Section: rendelte el. Az új kódex koncepcióját – még normaszöveg nélkül – a 1009/2002. (I. 31.) Korm. határozat fogadta el.
Paragraph Index: 1130

rendelte el. Az új kódex koncepcióját – még normaszöveg nélkül – a 1009/2002. (I. 31.) Korm. határozat fogadta el. 2006 végére készült el a tör vény elsõ szövegváltozata, az úgynevezett „Vitatervezet”. A 2007. év elsõ felében lezajlott szakmai viták eredményeként 2007 végére született meg a kódex úgynevezett „elsõ változata”. A tör vényjavaslatot az Országgyûlés elõször 2009. szeptember 21-én, másodszor november 9-én fogadta el. Az elsõ Korm. határozat elfogadásától az új Ptk. kihirdetéséig – 2009. november 20. – több mint tizenegy év telt el. Ezzel együtt az új Ptk. elfogadásának körülményeit jellemzi az is, hogy még a zárószavazás elõtt is több módosító javaslatot nyújtottak be. A T/5949/416. számú javaslat – mely 235 pontból állt – számos lényegi, nemcsak koherencia-zavart elhárító módosítást is végrehajtott az egységes javaslaton. Kódex esetében – vagy más, a tör vénykönyvekhez hasonló, átfogó változást tartalmazó tör vénycsomagnál – általában több idõt igényel már önmagában a jogszabály szövegének a megismerése, esetenként a hatályos jog megállapítása is, ami önmagában rendszerint még nem is elég az alkalmazáshoz való felkészüléshez. Több idõ szükséges a jogalkalmazó szervek számára is a jogszabály alkalmazására való felkészüléshez; több idõ kell a tör vénykönyvvel érintett szervek és személyek számára annak eldöntéséhez, hogy miként alkalmazkodjanak egy új megközelítésen alapuló szabályrendhez. Kisebb-nagyobb változásokkal, módosításokkal érintett, mégis több évtizeden keresztül alkalmazott kódex esetében, amelynek átfogó átalakítása a jog elõkészítõi számára is több mint egy évtizedet meghaladó idõt vett igénybe, a „kellõ felkészülési idõ” a jogkeresõ, és jogalkalmazó társadalom számára is hosszabb terminust tesz szükségessé.

Source: https://magyarkozlony.hu/hivatalos-lapok/24ea571c172e100e87f76bbeb520fb4ca02e267d/dokumentumok/96efc4351dddad074e49aaccf57efea978a17bc1/letoltes